201 
maalene om deres Racer og om deres Afstamning søges klarede; 
nogle af de mest oplysende Levninger ere afbildede, Tavle X og XI.) 
C. E. Aagaard har skrevet om: Rester af uddøde Elefanter i 
nordiske glaciale Aflejringer, i Meddelelser fra Dansk geologisk For- 
ening, Nr. 3, 1896, S. 17—22. De tidligere paa Tryk omtalte 
danske Mammut-Fund nævnes, ligeledes en Del af de hidtil ikke 
omtalte, der dengang gjemtes i Zoologisk Museum, og desuden Fund 
fra Faxe og Glænø. Et lille Tillæg hertil er givet af K. J. V. 
Steenstrup: Om Fund af Mammuthtænder, i samme Tidsskrift, 
Nr. 8, 1901, S. 61—62, blandt andet oplysende om Kindtænder fra 
Grenaa og Kolding. 
I geologiske og archæologiske Arbejder kan der desuden hist 
og her findes et og andet indstrøet, der kan tjene til Oplysning om 
vore jordfundne Pattedyr. Noget af det vigtigste i denne Retning 
er, hvad Sophus Miller har skrevet om Redskaber fra Stenalderen, 
tildannede af Horn af Elsdyr og Rensdyr, i Aarb. f. nord. Oldk. og 
Hist. for 1896, S. 304—316. 
For ikke lidt af, hvad vore Samlinger indeholde af jordfundne 
vilde danske Pattedyr, er der altsaa gjort Rede; men en meget stor 
Del staar endnu tilbage som hidtil ikke nævnet. Det gjelder blandt 
andet dels en Række Fund, der ere indkomne til Zoologisk Museum 
i de senere Aar, mest fra Nationalmuseet, dels den langt overvejende 
Mængde af, hvad der blev bragt tilveje under Steenstrup's Styrelse 
af Museet. Om Udbyttet af Pattedyr-Knogler fra de første Aars 
Indsamlinger i den Ældre Stenalders Kjøkkenmøddinger har Steenstrup 
vel givet Oplysninger; men hvad han skrev, var allerede dengang 
som oftest ufuldstændigt; der fremkom ikke såmlede Forteguelser 
over de Arter, der fandtes i de forskjellige Dynger; for flere Arters 
Vedkomménde blev det ikke sagt, i hvilke Dynger de vare fundne; 
og om hans store Indsamlinger fra senere Aar er intet oplyst; det 
allermeste af hans Kjøkkenmødding-Stof efterlod han ubestemt. Og 
kun en saare ringe Dél hår Steenstrup omtalt af de Fund, som han 
modtog fra Moser og andre naturlige Aflejringer. For at give et 
samlet Overblik over, hvad der efterhaanden er bragt tilveje fra 
